Jaume Teixidor

Jaume Teixidor Dalmau (Bartzelona, 1884ko apirilaren 16a - Barakaldo, 1957ko otsailaren 23a) kataluniar musikagilea izan zen.Registre de Naixements de l'Ajuntament de Barcelona, any 1884, número de registre 2323. El Lobo turroi-markaren pasodoblea egiteagatik ezaguna da.

 Biografia 
Kataluniako hiriburuan jaio zen 1884an eta hiri horretan hasi zituen musika ikasketak, batez ere konposizio eta zuzendaritza arloan. Armadan sartu zen, eta Melillako 68. erregimentuko zuzendari izatea lortu zuen. Garai hartan egin zituen lehen konposizioak.

1924an, bizitza militarra utzi ondoren, Carleteko Musika Primitiboko Banda zuzentzen hasi zen. Bertan, musika bandaren gidaritzapean egiten zuen lana eta bere etxean ematen zituen piano eta biolin klaseak uztartuko zituen.

Carletetik Manisesera igaro zen, hau ere Valentziako probintzian, eta, azkenik, 1920ko hamarkadaren amaieran, Barakaldoko udal musika bandaren zuzendari gisa sartu zen. Bandaren buru izan zen Gerra Zibila amaitu arte. Postutik kendu zuten, eta, ordutik, herriko bizitzan eta irakaskuntza partikularrean jardun zuen, hil zen arte bertan bizi izan zelarik.

Maria Teresa Texidor Tico alaba ere konpositorea izan zen.

 Erreferentziak 

 Kanpo estekak 

Kategoria:Bartzelonarrak
Kategoria:Kataluniako militarrak
Kategoria:Kataluniako musikagileak
Kategoria:Barakaldon hildakoak